Iga kirurgiline protseduur on sekkumine keerulise inimorganismi toimimisse ning tähendab mõningast määramatust ja sellega kaasnevaid riske. Iga kirurgilise operatsiooniga kaasnevad suuremal või vähemal määral valulikkus, turse ja paistetus, infektsioonioht, nahatundlikkuse muutused, reaktsioon ravimitele ja meditsiinilistele materjalidele, armid ja nende pikaldase paranemise võimalus. Lisaks üldistele kirurgilistele riskidele esineb günekomastia eemaldamisel ka mitmeid spetsiifilisi riske.
Peamised tüsistused günekomastia eemaldamisel on infektsioon, verejooks, vedeliku kogunemine nahaalusestesse kudedesse, nahatrauma ja pigmentatsiooni muutus. Harva võib esineda ka asümmeetriat, mistõttu võib vaja minna ka kordusoperatsiooni.
Günekomastia eemaldamisel esineb turseid ja verevalumeid, mistõttu ei saa operatsiooni tulemusi koheselt hinnata. Adekvaatne pilt lõikuse tulemustest kujuneb umbes kolmandaks kuuks pärast operatsiooni. Lõikusest jäänud armi punetus kaob üldjuhul poole aasta jooksul.